
REPUBLIKA HRVATSKA
TRGOVAČKI SUD U SPLITU
Split, Sukoišanska br. 6

Z A P I S N I K 

s ročišta održanog kod Trgovačkog suda u Splitu dana 22. veljače 2018. god. u postupku radi sklapanja predstečajne nagodbe za dužnika ŠAKIĆ, d.o.o., Studenci, Studenci bb, OIB: 48297903126.


PRISUTNI OD SUDA:
Velimir Vuković, sudac
Marija Elez, zapisničar

Početak u 09,00 sati.

Utvrđuje se da su pristupili:

Za dužnika: dužnika: ŠAKIĆ, d.o.o., Studenci, Studenci bb, zastupnik po zakonu - član uprave Miroslav Šakić

Za vjerovnike:
 
1. ALAS ZA DOM d.o.o. punomoćnik Ante Tokić, punomoć u spisu
2. ALAS –SEGET d.o.o. punomoćnik Ante Tokić, punomoć u spisu
3. DOKA HRVATSKA d.o.o. punomoćnik Branko Šižgorić, punomoć prilaže
4. ELEKTRO STRABEŽNIK d.o.o. punomoćnik Ivan Močić, odvjetnik u Splitu, punomoć prilaže


Utvrđuje se da je današnje ročište zakazano sukladno čl. 66. Zakona o financijskom poslovanju i predstečajnoj nagodbi (Narodne novine br. 108/12, 144/12, 81/13 i 112/13, dalje ZFPPN), a povodom prijedloga predlagatelja – dužnika ŠAKIĆ, d.o.o., Studenci, Studenci bb, OIB: 48297903126, za sklapanje predstečajne nagodbe. 

Utvrđuje se da je oglas o održavanju današnjeg ročišta objavljen na e-oglasnoj ploči suda 07.12.2017. god., kao i da je isti oglas objavljen na službenim internetskim stranicama FINE  11.12.2017. god.

Utvrđuje se  da  iz rješenja donesenih u postupku predstečajne nagodbe koji se nad dužnikom vodio kod Financijske agencije, Regionalni centar Split pod klasom: UP-I/110/07/15-01/8714, razvidno je: 
- da je rješenjem Financijske agencije, Regionalni centar Split, klasa: UP-I/110/07/15-01/8714, ur. broj 04-06-16-8704-23 od 29.02.2016. god. otvoren postupak predstečajne nagodbe nad dužnikom;
- da je rješenjem Financijske agencije, Regionalni centar  Split, klasa: UP-I/110/07/15-01/8714, ur. broj 04-06-16-8704-84 od 29.06.2016. god., utvrđene tražbine vjerovnika prema dužniku u ukupnom iznosu od 2.237.880,49 kn, od ukupno prijavljenih u iznosu od 1.134.718,15 kn, dok  osporenih tražbina nije bilo; te
- da je izvršnim rješenjem Financijske agencije, Regionalni centar Split, klasa: UP-I/110/07/15-01/8714,  ur. broj 04-06-16-8704-120 od 19.09.2016. god., utvrđeno da su za plan financijskog restrukturiranja dužnika glasovali vjerovnici čije tražbine prelaze 2/3 vrijednosti svih utvrđenih tražbina, kao i da je postupak nad dužnikom proveden u skladu s odredbama ZFPPN-a.	

	Zakonski zastupnik dužnika u ovaj čas predlaže odgodu današnjeg ročišta na kojem bi se vjerovnici izjašnjavali o prihvaćanju predložene predstečajne nagodbe, obzirom da zz. dužnika radi bolesti u obitelji nije mogao do današnjeg ročišta iskomunicirati sa svim vjerovnicima koji su prihvatili plan restrukturiranja predstečajnog dužnika pred FINOM da pristupe na današnje ročište na kojem se treba glasovati o planu predstečajne nagodbe za dužnika.
	Prisutni punomoćnici vjerovnika izjavljuju da su suglasni da se dužniku da još jedan kraći rok radi komunikacije sa ostalim vjerovnicima koji su prihvatili plan predstečajne nagodbe za dužnika pred FINOM, radi pristupanja pred sudom za njegovu potvrdu.

	Sud donosi				r j e š e nj e

	Udjeljuje se dužniku rok od 15 dana radi pripreme glasovanja stečajnih vjerovnika na slijedećem ročištu pred sudom o prihvaćanju plana predstečajne nagodbe za dužnika.

	Radi navedenog današnje ročište se odgađa, a slijedeće određuje za dan 20.ožujka 2018. godine u 10,00 sati što dužnik i prisutni vjerovnici primaju na znanje i služi im umjesto posebnog poziva dok će se ostali vjerovnici obavijestiti isticanjem današnjeg zapisnika na e-oglasnoj ploči sudova.

Dovršeno u 09,10 sati. 


ZAPISNIČAR		                               SUDAC		                          

